Lipitor vs Aspavor | Health24
Posted by: Danie | 2010/01/23
Lipitor vs Aspavor
Ek het 10 jaar gelede Lurselle gestaak as cholesterol-medikasie omdat my dokter ontdek het dat dit my ' n geweldige erge tipe allergiese reaksie teen mielieprodukte gee. Ek het toe Lipitor begin gebruik en die reaksie het opgehou. Ek het onlangs Aspavor begin gebruik omdat ek verneem het dat dit dieselfde bestanddele as Lipitor bevat. Maar dadelik het die reaksie teen mielieprodukte weer in alle erns begin. My afleiding is dat dit Aspavor se " skuld" moet wees. Het dit dan nie presies dieselfde samestelling as Lipitor nie?
Ja, dit is veronderstel om dieselfde te wees, en word ook deur dieselfde maatskappy vervaardig (alhoewel een deur die generiese-afdeling van die maatskappy bemark word).
(LW - alhoewel die aktiewe bestanddeel dieselfde is, mag ander bestanddele daarin bv bindmiddels en vloeimiddels moontlik verskil)
My voorstel - Probeer weer die lipitor, en as die reaksie opklaar is lipitor waarskynlik die pil vir jou.